钦定古今图书集成/明伦汇编/官常典/第668卷 > 《授薛昌族等王府长史制》元·稹
## 钦定古今图书集成/明伦汇编/官常典/第668卷 > 《授薛昌族等王府长史制》元·稹

敕：“建邦之王府，置长史司马，以纪掾属之秩序，而稽
其职业也。前宁州刺史薛昌族、前泌州刺史乌重儒
等，皆勋代之子孙，并良能之牧守。朕河山在念，肯忘
奖劳；藩邸求才，实思高选。昔阮孚以啸咏自乐，庞秀
有忠烈可嘉。更任王宫，咸称国器，今之荣授，其在兹
乎？伫移汝理郡之方，以助予维城之固。”昌族可行绛
“王府长史；重儒可守冀王府司马，散官、勋如故。”